
Narva Kreenholmi Gümnaasiumi direktori ametisse kinnitamine
1. Asjaolud ja menetluse käik

Narva Linnavalitsuse 15.07.2009.a. korraldusega nr 787-k oli kuulutatud välja konkurss Narva Kreenholmi Gümnaasiumi direktori vaba ametikoha täitmiseks. 

Eelnevalt on Narva Linnavalitsus kehtestanud 10.06.2009. a määruse nr 629 „Konkursi läbiviimise kord üldhariduskooli direktori, koolieelse lasteasutuse juhataja ja huvikooli direktori vaba ametikoha täitmiseks“, millega kehtestati ka Narva Linna hallatava üldhariduskooli direktori vaba ametikoha täitmiseks korraldatava avaliku konkursi läbiviimise kord. Samuti on Narva linnapea eelnevalt 10.06.2009. a määruse nr 629 § 6 lg 3 kohaselt kinnitanud kolmeliikmelise konkursikomisjoni (13.07.2009 käskkiri nr 16-pt)
Konkursikomisjonile läbivaatamiseks laekus 1 sooviavaldus. Hr Gennadi Bõkov esitas nõuetekohase taotluse koos teiste konkursiteates nõutavate dokumentidega.  Pärast edukat  kolme vooru läbimist otsustas konkursikomisjon 27.08.2009a . toimunud istungil esitada Narva Kreenholmi  Gümnaasiumi direktori ametisse kinnitamiseks hr Gennadi Bõkovi kandidatuuri. (komisjoni otsus lisatud)
2. Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 3 valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse.
Põhikooli- ja gümnaasiumi seaduse § 39 lõike 4 alusel konkursi võitnud isiku kinnitab direktori ametisse valla- või linnavalitsus.
3. Otsus

Kinnitada hr Gennadi Bõkov Narva Kreenholmi  Gümnaasiumi direktori ametisse ning sõlmida temaga tööleping.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

